Бојана Стаменов (24. јун 1986, Београд) српска је џез и блуз певачица. Широј јавности постала је позната након учешћа у шоу програму "Ја имам таленат!". Представљала је Србију на такмичењу за Песму Евровизије 2015 у Бечу, где је са песмом -{"Beauty Never Lies"}- заузела 10. место. Њена евровизијска песма проглашена је неслужбеном „геј химном“, а у лето исте године Бојана је своју песму извела и на амстердамском Прајду.